ᱟᱦᱢᱚᱫᱯᱩᱨ

ᱟᱦᱢᱚᱫᱯᱩᱨ ᱥᱮ ᱟᱢᱳᱫᱯᱩᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱩᱨᱤ ᱥᱚᱫᱚᱨ ᱥᱟᱵᱰᱤᱵᱷᱤᱥᱟᱱ ᱨᱮ ᱢᱮᱱᱟᱜ ᱥᱟᱭᱛᱷᱤᱭᱟ ᱥᱟᱶᱛᱟ ᱥᱩᱥᱟᱹᱨ ᱵᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱟᱦᱟᱨ ᱠᱟᱱᱟ᱾ ᱱᱚᱣᱟ ᱫᱚ ᱥᱟᱭᱛᱷᱤᱭᱟ ᱯᱳᱞᱤᱥ ᱥᱴᱮᱥᱟᱱ ᱩᱢᱩᱞ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱦᱚᱲᱞᱮᱠᱷᱟ ᱥᱟᱦᱟᱨ ᱫᱚ ᱱᱚᱰᱮᱱᱟᱜ ᱪᱤᱱᱤ ᱡᱤᱞ ᱟᱨ ᱴᱷᱚᱯᱚᱨᱮᱞ ᱠᱷᱟᱹᱛᱤᱨ ᱵᱟᱲᱟᱭᱚᱜᱼᱟ᱾ ᱱᱚᱣᱟ ᱥᱟᱦᱟᱨ ᱠᱚᱞᱠᱟᱛᱟ ᱟᱨ ᱯᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱟᱦᱟᱨ ᱥᱟᱞᱟᱜ ᱨᱮᱞ ᱰᱟᱦᱟᱨ ᱛᱮ ᱡᱚᱯᱨᱟᱣ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱫᱚ ᱱᱚᱰᱮᱱᱟᱜ ᱵᱮᱯᱟᱨᱼᱵᱟᱱᱤᱡᱽ ᱛᱟᱞᱢᱟ ᱞᱮᱠᱟᱛᱮ ᱩᱛᱷᱱᱟᱹᱣ ᱨᱟᱠᱟᱯᱚᱜ ᱠᱟᱱᱟ᱾

ᱱᱟᱜᱟᱢ

ᱚᱛᱱᱚᱜ

ᱴᱷᱟᱹᱶ ᱠᱚᱹ
ᱟᱦᱚᱢᱚᱫᱯᱩᱨ ᱫᱚ ᱢᱳᱨ ᱜᱟᱰᱟ ᱨᱮᱱᱟᱜ ᱯᱩᱞᱤ ᱦᱟᱥᱟ ᱨᱮ ᱢᱮᱱᱟᱜᱼᱟ᱾ ᱱᱚᱰᱮ ᱢᱟᱨᱪ ᱠᱷᱚᱱ ᱢᱮ ᱪᱟᱸᱫᱚ ᱞᱚᱞᱚ ᱟᱨ ᱨᱚᱦᱚᱨ ᱥᱤᱛᱩᱝ ᱨᱤᱛᱩ ᱟᱨ ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱦᱟᱹᱵᱤᱫ ᱡᱟᱹᱯᱩᱫ ᱨᱤᱛᱩ ᱨᱮ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ᱾ ᱗᱘% ᱫᱟᱜᱼᱡᱟᱹᱨᱤ ᱱᱚᱣᱟ ᱚᱠᱛᱚ ᱨᱮ ᱦᱩᱭᱩᱜᱼᱟ᱾Choudhuri, Tapan, Unnayaner alokey Birbhum, Paschim Banga , Birbhum Special Issue, February 2006, pp. 60-61,  Information & Cultural Department, Government of West Bengal. ᱱᱚᱰᱮ ᱞᱟᱹᱴᱩ ᱫᱟᱨᱮ ᱫᱚ ᱩᱱᱟᱹᱜ ᱵᱟᱝ ᱧᱮᱞᱚᱜ ᱨᱮᱦᱚ ᱠᱟᱹᱴᱤᱡᱽ ᱫᱟᱨᱮ ᱱᱟᱹᱨᱤ ᱟᱨ ᱦᱚᱨ ᱟᱨᱮ ᱠᱚᱨᱮ ᱱᱟᱥᱮ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾

ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱟᱦᱢᱚᱫᱯᱩᱨ ᱨᱮ  ᱙,᱒᱔᱒ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱢᱩᱫ ᱨᱮ ᱔᱖᱙᱗ (᱕᱑%) ᱜᱟᱱ ᱠᱚᱲᱟ ᱟᱨ ᱔,᱕᱔᱕ (᱔᱙%) ᱜᱟᱱ ᱠᱩᱲᱤ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱙᱖᱙ ᱜᱟᱱ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ᱾ ᱱᱚᱰᱮᱱ ᱞᱮᱠᱷᱟᱜᱩᱴ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱖,᱗᱒᱒ ᱜᱚᱴᱟᱝ (ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱠᱟᱜᱚᱡᱤᱭᱟᱹ ᱦᱚᱲ ᱘᱑.᱒᱕%)᱾

ᱯᱚᱨᱤᱠᱟᱴᱷᱟᱢᱚ
᱒᱐᱑᱑ ᱥᱮᱨᱢᱟ ᱰᱤᱥᱴᱤᱠ ᱥᱮᱱᱥᱟᱥ ᱦᱮᱱᱰᱵᱩᱠ ᱞᱮᱠᱟᱛᱮ ᱟᱦᱢᱚᱫᱯᱩᱨ ᱑.᱖᱑ ᱠᱤᱢᱤ² ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱰᱮ ᱢᱤᱫ ᱨᱮᱞ ᱴᱨᱮᱥᱚᱱ ᱟᱨ ᱵᱟᱥ ᱜᱟᱹᱜᱤ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾ ᱱᱚᱰᱮ ᱑᱐ ᱠᱤᱞᱳᱢᱤᱴᱟᱨ ᱰᱟᱦᱟᱨ ᱟᱨᱮ ᱯᱚᱴᱚᱢᱟ ᱟᱨ ᱡᱷᱤᱡ ᱰᱨᱮᱱ ᱵᱮᱱᱟᱣ ᱟᱠᱟᱱᱟ᱾ ᱧᱩ ᱟᱨ ᱫᱤᱱᱚᱢ ᱵᱮᱵᱦᱟᱨ ᱞᱟᱹᱜᱤᱫ ᱫᱟᱜ ᱱᱚᱰᱮᱱᱟᱜ ᱴᱮᱝᱠᱤ ᱟᱨ ᱵᱤᱨ ᱧᱮᱞ ᱯᱟᱢᱯᱤᱝ ᱦᱚᱛᱮᱛᱮ ᱦᱟᱹᱴᱤᱝᱧᱚᱜᱼᱟ᱾ ᱦᱚᱲᱢᱚᱥᱟᱶᱟᱨ ᱵᱮᱵᱚᱥᱛᱷ ᱢᱤᱫ ᱨᱮ ᱱᱚᱰᱮ ᱔᱐ ᱵᱮᱰ ᱨᱮᱱᱟᱜ ᱢᱤᱫ ᱦᱚᱥᱯᱤᱴᱟᱞ ᱟᱨ ᱑᱓ ᱜᱚᱴᱟᱝ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾ ᱥᱮᱪᱮᱫᱤᱭᱟᱹ ᱵᱮᱵᱚᱥᱛᱟ ᱢᱩᱫ ᱨᱮ ᱗ ᱜᱚᱴᱟᱝ ᱯᱨᱟᱭᱢᱟᱨᱤ ᱥᱠᱩᱞ, ᱓ ᱡᱩᱱᱤᱭᱚᱨ ᱥᱠᱩᱞ, ᱓ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ, ᱒ ᱩᱪᱪᱷᱚ ᱢᱟᱫᱫᱷᱚᱢᱤᱠ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱟᱨ ᱥᱟᱶᱛᱟ ᱥᱩᱥᱟᱹᱨ ᱟᱨ ᱞᱟᱠᱪᱟᱨ ᱩᱛᱷᱱᱟᱹᱣ ᱞᱟᱹᱜᱤᱫ ᱑ ᱛᱤᱨᱞᱟᱹ ᱦᱤᱥᱴᱮᱞ, ᱑ ᱥᱤᱱᱮᱢᱟ ᱦᱚᱞ, ᱑ ᱠᱚᱢᱩᱭᱱᱤᱴᱤ ᱦᱚᱞ, ᱑ ᱯᱟᱵᱽᱞᱤᱠ ᱞᱟᱭᱵᱨᱮᱨᱤ ᱟᱨ ᱢᱤᱫ ᱯᱟᱨᱦᱟᱣ ᱚᱲᱟᱜ, ᱒ ᱡᱟᱹᱛᱤᱭᱟᱹᱨᱤ ᱵᱮᱠ ᱟᱨ ᱑ ᱠᱚᱨᱯᱚᱨᱮᱴ ᱵᱮᱠ ᱢᱮᱱᱟᱜᱼᱟ᱾

ᱠᱟᱹᱣᱰᱤᱟᱹᱨᱤ
ᱟᱦᱢᱚᱫᱯᱩᱨ ᱪᱤᱱᱤ ᱢᱤᱞ
ᱵᱮᱯᱟᱨ

ᱦᱮᱡᱽᱥᱮᱱ

ᱟᱦᱢᱚᱫᱯᱩᱨ ᱡᱟᱝᱥᱟᱱ ᱨᱮᱞ ᱴᱨᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱱᱟᱜ ᱵᱟᱨᱫᱷᱚᱢᱟᱱ-ᱥᱟᱭᱛᱷᱤᱭᱟ ᱦᱟᱹᱴᱤᱝ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬᱩᱛ ᱨᱮᱞ ᱴᱨᱮᱥᱚᱱ ᱠᱟᱱᱟ᱾ ᱟᱭᱢᱟ ᱜᱟᱱ ᱮᱠᱥᱯᱨᱮᱥ ᱨᱮᱞ ᱦᱟᱵᱽᱲᱟ/ᱥᱤᱭᱟᱞᱫᱟ/ᱯᱟᱴᱱᱟ/ᱫᱤᱞᱞᱤ/ᱠᱚᱞᱠᱟᱛᱟ ᱥᱴᱮᱥᱟᱱ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱱᱚᱰᱮ ᱠᱷᱚᱱ ᱵᱟᱥ ᱞᱟᱵᱽᱯᱩᱨ ᱟᱨ ᱚᱱᱟ ᱥᱩᱨ ᱠᱚᱨᱮᱱᱟᱜ ᱟᱹᱛᱩ ᱠᱚᱨᱮᱵᱟᱥ ᱦᱤᱡᱩᱜ ᱥᱮᱱᱚᱜᱼᱟ᱾

ᱧᱩᱛᱩᱢᱟᱱ ᱢᱟᱹᱱᱢᱤ

ᱥᱮᱪᱮᱫ

ᱞᱟᱠᱪᱟᱨ

ᱛᱷᱚᱠ: ᱵᱤᱨᱵᱷᱩᱢ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱚᱦᱚᱨ ᱠᱚ

ᱥᱟᱹᱠᱷᱭᱟᱹᱛ